section_heading: Povijest
paragraph_text: Prve ispite za aikido instruktore 1991. godine polažu Nenad Vertovšek i Milorad Ljubičić. Ratna zbivanja u Zadru dijelom zaustavljaju normalan rad kluba. Članovi kluba su uključeni u niz aktivnosti i djelatnosti u Domovinskom ratu. U jeku najžešćih ratnih razaranja za vrijeme Domovinskog rata na oko stotinjak adresa aikido klubova u Europi i svijetu poslana su pisma u kojima se tražila potpora za priznanje Republike Hrvatske, na što su pozitivno odgovorili gotovo svi pozvani klubovi i njihovi članovi širom Europe i svijeta. Jedan od najdražih odgovora bila je i potpora izravno iz Japana od samog osnivača Shin Shin Toitsu aikida – Koichija Toheija.